আগামী ২৯ মার্চের আগে হকার পুনর্বাসন করা না হলে রাজধানী ঢাকাকে অবরুদ্ধ করা হবে বলে হুঁশিয়ারি দিয়েছে বাংলাদেশ হকার সংগ্রাম পরিষদ। গতকাল জাতীয় প্রেস ক্লাবের সামনে এক অবরোধ কর্মসূচি থেকে এ হুঁশিয়ারি দেন সংগঠনটির নেতারা। বক্তারা বলেন, বেঁধে দেওয়া সময়ের মধ্যে দাবি মানা না হলে ২৯ তারিখ আমরা রাজধানী ঢাকাকে অচল করে দেব। ওই দিন আমাদের মহাসমাবেশ ও ঢাকা অবরোধ কর্মসূচি। দাবি না মানা পর্যন্ত অবরোধ চলবে। তারা বলেন, পুনর্বাসন ছাড়া হকার উচ্ছেদ চলবে না। যারা এই ষড়যন্ত্র করছে তাদের বিরুদ্ধে হকাররা ঐক্যবদ্ধ সংগ্রাম চালিয়ে যাবে।